दिल्ली के नरेला इलाके में एक कार सवार शख्स को दूसरी कार में आए कुछ बदमाशों ने 25 से ज़्यादा गोलियां मारकर हत्या कर दी. मृतक बसपा के टिकट पर विधानसभा चुनाव लड़ चुका था और फिलहाल आम आदमी पार्टी से जुड़ा था. पुलिस के मुताबिक हत्या का शक दिल्ली के शातिर गोगी गैंग पर है. दिल्ली के नरेला इलाके के तिराहे पर रविवार सुबह करीब सवा 10 बजे इस कार पर 30 राउंड से ज्यादा फायरिंग हुई थी, कार का ऐसा कोई हिस्सा नहीं जहां गोलियों के निशान न हों. गोलियों की आवाज़ से पूरा इलाका थर्रा गया. आसपास के लोग दुकानों में छिप गए. इससे पहले कि कोई कुछ समझ पाता स्विफ्ट कार में कुछ हमलावरों ने इस कार की पिछली सीट पर बैठे 47 साल के वीरेंद्र मान को 25 से ज्यादा गोलियां मारकर मौत के घाट उतार दिया.
hin_Deva